ຣັດເຊຍ ຫ້າມບໍ່ໃຫ້ ທ່ານ Satter ​​ນັກຂ່າວ ອາເມຣິກັນ ເຂົ້າປະເທດ (ວີດີໂອ)
ທ່ານ David Satter ​​ນັກ​ຂ່າວຕ່າງປະ​ເທດອະວຸໂສ ​​ທີ່ເຮັດ​ວຽກ​ ໃຫ້​ແກ່ວິທະຍຸຢູ​ໂຣບ​ເສລີ ​ແລະ​ວິທະຍຸອິດສະລະພາບ ຖືກຣັດເຊຍ ຫ້າມບໍ່ໃຫ້ເຂົ້າປະເທດ.
ໃນການເຄື່ອນໄຫວ ທີ່ພາໃຫ້ຫວນລະນຶກເຖິງສົງຄາມເຢັນ ຣັດ ເຊຍໄດ້ຫ້າມບໍ່ໃຫ້ນັກຂ່າວອາເມຣິກັນຄົນນຶ່ງທີ່ໄດ້ຢູ່ອາໄສແລະ ເຮັດວຽກ ຢູ່ໃນກຸງມົສກູນັ້ນ ເຂົ້າປະເທດ ທ່ານ David Satter ນັກຂ່າວອະວຸໂສຂອງຕ່າງປະເທດທີ່ເຮັດ ວຽກໃຫ້ແກ່ ວິທະຍຸ ຢູໂຣບເສຣີ ແລະ ວິທະຍຸ ອິດສະລະພາບ (RFE/RL) ທີ່ໄດ້ຮັບທຶນຈາກສະຫະລັດ ກ່າວວ່າ ທ່ານໄດ້ຖືກ ແຈ້ງໃຫ້ຊາບໃນເດືອນທັນວາຜ່ານມານີ້ວ່າ ຄໍາຮ້ອງຂໍວີຊ່າເຂົ້າ ຣັດເຊຍຂອງ ໄດ້ຮັບການອະນຸມັດແລ້ວ ເຖິງຢ່າງໃດກໍດີ ທ່ານກ່າວວ່າ ຕໍ່ມາທ່ານໄດ້ຖືກແຈ້ງຈາກເຈົ້າ ໜ້າທີ່ຄົນນຶ່ງຂອງ ສະຖານທູດຣັດເຊຍໃນກຸງ Kyiv ປະເທດ Ukraine ບ່ອນທີທ່ານໄດ້ໄປ ຕໍ່ວີຊ່າ ຂອງທ່ານນັ້ນວ່າ ຣັດເຊຍ ໄດ້ຕັດສິນໃຈວ່າ ການມີໜ້າຂອງທ່ານຢູ່ໃນປະເທດ “ບໍ່ເປັນທີ່ປາດຖະໜາ” ແລະທ່ານຈະຖືກຫ້າມ ບໍ່ໃຫ້ເຂົ້າປະເທດ ກະຊວງການຕ່າງປະເທດຣັດເຊຍ ກ່າວໃນຖະແຫລງຂ່າວໃນວັນອັງຄານວານນີ້ວ່າ ທ່ານ Satter ໄດ້ຖືກຫ້າມ ບໍ່ໃຫ້ເຂົ້າປະເທດ ເປັນເວລາຫ້າປີ ກະຊວງການຕ່າງປະເທດກ່າວວ່າ ທ່ານ Satter ໄດ້ເຂົ້າໄປຣັດເຊຍເທື່ອແລ້ວ ໃນວັນທີ 21 ເດືອນພະຈິກ ແຕ່ບໍ່ໄດ້ຮັບວີຊ່າ ທີ່ເຂົ້າອອກປະເທດໄດ້ຫຼາຍເທື່ອໂດຍທັນທີ ຕາມທີ່ ກົດໝາຍຣັດເຊຍບັງຄັບ ອີງຕາມກະຊວງການຕ່າງປະເທດ ແລ້ວ ທ່ານໄດ້ຂໍວີຊ່າ ເພື່ອ ເຂົ້າອອກໄດ້ຫລາຍເທື່ອໃນວັນທີ 26 ເດືອນພະຈິກ ແຕ່ວ່າຄໍາຮ້ອງຂອງທ່ານ ໄດ້ຖືກປະ ຕິເສດ ເພາະວ່າ ທ່ານໄດ້ມີໜ້າ ຢູ່ໃນປະເທດຣັດເຊຍຢ່າງ “ຜິດກົດໝາຍ” ແຕ່ວັນທີ 22 ຫາ ວັນທີ 26 ເດືອນພະຈິກ ກະຊວງການຕ່າງປະເທດຣັດເຊຍ ກ່າວວ່າ ໃນວັນທີ 26 ເດືອນພະຈິກ ສານແຫ່ງນຶ່ງ ຂອງກຸງມົສກູ ໄດ້ສັ່ງໃຫ້ປັບໃໝ ແລະເນລະເທດທ່ານ Satter ທ່ານ Satter ທີ່ຂຽນລາຍງານ ຕິຕຽນຢ່າງແຮງຕໍ່ສິ່ງທີ່ທ່ານເຫັນວ່າ ການໃຊ້ອໍານາດ ແບບຜະເດັດການແລະສໍ້ລາດບັງຫລວງຂອງລັດຖະບານຣັດເຊຍ ໄດ້ກ່າວຕໍ່ວີໂອເອ ພະແນກພາສາຣັດເຊຍ ໃນວັນອັງຄານວານນີ້ ຢູ່ໃນການໃຫ້ສຳພາດຜ່ານທາງ Skype ຈາກກຸງລອນດອນ ວ່າ ທ່ານຄິດວ່າ ການເອົາມາດຕະ ການດັ່ງກ່າວຕໍ່ທ່ານ ນັ້ນແມ່ນມີຈຸດປະສົງທາງດ້ານການເມືອງ ແລະເປັນຫລັກຖານທີ່ສະແດງໃຫ້ເຫັນວ່າ “ອຳນາດການປົກຄອງຣັດເຊຍ ກໍາລັງຂາດຄວາມໄວ້ເນື້ອເຊື່ອໃຈ ” ທ່ານ Kevin Klose ປະທານຂອງວິທະຍຸ ຢູໂຣບເສຣີ ແລະວິທະຍຸອິດສະລະ ພາບ (RFE/RL) ກ່າວໃນວັນທີ 13 ເດືອນມັງກອນຜ່ານມານີ້ວ່າ ສະຖານທູດ ສະຫະລັດ ໃນກຸງມົສກູ ໄດ້ຖືແຈ້ງໃຫ້ຊາບແລ້ວກ່ຽວກັບການເອົາມາດຕະການຕໍ່ ທ່ານ Satter ແລະ ໄດ້ທຳການປະທ້ວງ ທາງດ້ານການທູດ ຢ່າງເປັນທາງການ ແລ້ວ